----- Original Message -----
From: "Mária Poráziková" <porazikova42@gmail.com>
To: <spravodajca@dubravka.sk>
Sent: Friday, December 12, 2008 5:10 PM
Subject: Stanovisko k pamätnej tabuli

> Vážený pán starosta,
> s údivom som si prečítala články v novinách o plánovanom umiestnení 
> pamätnej tabule Dr. Husákovi na Miestnom úrade z Vašej iniciatívy. Musela 
> som sa v kalendári presvedčiť, či sa skutočne píše rok 2008, či náhodou 
> nie sme v roku 1988! Uznávam, že každý človek má aj kladné aj záporné 
> stránky a nikto nie je len zlý alebo dobrý, ale žiaľ Dr. Husák bol 
> najvyšším predstaviteľom zločinného režimu! Tak si nemyslím, že je správne 
> vyzdvihovať to, že bol rodákom z Dúbravky, skôr  si myslím, že by som o 
> tom veľmi nerozprávala. Preto  umiestnenie tabule, naviac na verejnej 
> budove (akou miestny úrad nesporne je) je zarážajúce a  poburujúce 
> všetkých slušných a demokraticky zmýšľajúcich ľudí.
> Okrem toho je udivujúce, že Vy, ktorý ste kandidovali ako nezávislý sa 
> spolčujete s hŕstkou bývalých, či súčasných členov KSS a spolu s nimi 
> presadzujete osadenie kontroverznej pamätnej tabule. O podobných 
> aktivitách by mali občania mať možnosť diskutovať napr. na stránkach 
> Dúbravských novín alebo by malo byť vyhlásené referendum.
> Na záver iba jedna poznámka-niekto múdry povedal, že históriu možno 
> objektívne hodnotiť až keď uplynie 100 rokov a preto aj pamätné tabule, či 
> pomníky by sa mali stavať až po objektívnom zhodnotení historikov, teda po 
> tých 100 rokoch.
> S pozdravom
>                         Poráziková